Na podlagi tretjega odstavka 59. člena Zakona o sodiščih (Uradni list RS, št. 100/25) in na predlog predsednika vrhovnega sodišča z dne …… minister/ministrica za pravosodje izdaja

Pravilnik o usposabljanju za vodstveno funkcijo v sodstvu
1. člen
(predmet urejanja)

	Ta pravilnik določa vsebino in trajanje programa strokovnega usposabljanja predsednika in podpredsednika sodišča, direktorja sodišča in generalnega sekretarja vrhovnega sodišča (v nadaljnjem besedilu: udeleženci), za vodstveno funkcijo v sodstvu. 
2. člen
(struktura in izvedba programa usposabljanja)

	(1) Program usposabljanja je razdeljen na vsebinske sklope, ki obsegajo zlasti naslednja funkcionalna znanja:
	1. vodenje in upravljanje sodišča;
	2. kadrovanje in upravljanje s človeškimi viri;
	3. finančno poslovanje in načrtovanje;
	4. integriteta in varnostna vprašanja in
	5. digitalizacija in podpora procesom dela. 

	(2) Program strokovnega usposabljanja poteka delno skupno za vse udeležence in delno ločeno glede na vrsto vodstvene funkcije. Udeležba pri izvedbi posameznih vsebinskih sklopov se lahko ob upoštevanju predhodnega opravljanja vodstvene funkcije, zlasti v primeru zaporednega imenovanja na isto ali primerljivo funkcijo, omeji predvsem na tiste sklope, ki obravnavajo novosti in spremembe na področju delovanja sodišč ter vodenja v sodstvu. 
3. člen
(financiranje usposabljanja)

	Stroški izvedbe usposabljanja se krijejo iz sredstev državnega proračuna.
4. člen
(organizacija in obseg usposabljanja)

	(1) CIP organizira usposabljanje najmanj enkrat letno. 

	(2) Usposabljanje traja najmanj 20 učnih enot. Učna enota obsega 45 minut.
5. člen
(izdaja potrdila o opravljenem usposabljanju)

	Po zaključenem usposabljanju udeležencu CIP izda potrdilo o zaključenem usposabljanju.
6. člen
(prenehanje uporabe)

	Z dnem uveljavitve tega pravilnika se preneha uporabljati Pravilnik o vsebini in trajanju programa strokovnega usposabljanja za predsednike in direktorje sodišč (Uradni list RS, št. 42/10 in 100/25 – ZS-1).
7. člen
(začetek veljavnosti)

	Ta pravilnik začne veljati 1. januarja 2027.

